সরেজমিনে ঘুরে জানা গেছে, সীমান্তবর্তী কুমিল্লায় মাদকের আগ্রাসন থাকলেও কুমিল্লার বেশ কিছু তরুণরা মাদককে এক কথায় ‘না’ বলছে। আর তা ভালোভাবে বুঝা যায় নগরীতে গড়ে উঠা ৬টি জিমে গিয়ে। নিয়মিত শারিরীক ব্যায়ামের পাশাপাশি বডি বিল্ডিয়েংও নজর দিচ্ছেন তারা। জিম মালিকদের সাথে কথা বলে জানা যায় প্রতিদিন নিয়মিত ব্যায়াম করছেন প্রায় ৪’শ জন তরুণ-তরুণী। একটি জিমের সদস্য কুমিল্লা ভিক্টোরিয়া কলেজের অনার্স ২য় বর্ষের শিক্ষার্থী রাফসান বললেন, ‘শরীর ফিট রাখতেই আমি জিমে ভর্তি হয়েছি। খালি হাতে এক্সারসাইজের চাইতে ইনস্ট্রুমেন্টাল এক্সারসাইজই আমার কাছে ভালো লাগে। জিমে সেই সুযোগ রয়েছে বলে এখানে আসা।’ একই কথা বলেছেন জিমের সদস্য আলী নেওয়াজ। তিনি পড়াশোনা করছেন কুমিল্লা কলেজের বিবিএ তৃতীয় বর্ষে। শরীরের যত্ন নেয়া, শরীর ভালো রাখার তাগিদেই জিমে ভর্তি হয়েছেন বলে জানালেন তিনি।